Þetta fór í gegnum hugann í vikunni sem leið þegar ég var við störf í Akureyrarkirkju og það kom upp á tölvuskjáinn að eldur væri laus í Laufáskirkju en við hjónin erum búsett í Laufási þar sem eiginmaður minn þjónar sem sóknarprestur . Laufáskirkja er órjúfanlegur hluti af staðarmyndinni sem vel flestir þekkja af póstkortum eða af eigin raun og hefur staðið tímans tönn í 151 ár . Laufáskirkja var byggð á þremur mánuðum að frumkvæði sr. Björns Halldórssonar prests í Laufási en hann fékk til liðs við sig þá Tryggva Gunnarsson prestsson frá Laufási og Jóhann Bessason bónda á Skarði í Dalsmynni . Það er ekki laust við á þeirri stundu að sjá megi tár á hvörmum enda eitthvað heilagt við að sitja í þessari öldnu kirkju og hlýða á sálminn og þann boðskap sem hann ber . Okkur er tamt að tala um að lífið sé tilviljunum háð . Þó er það stundum þannig að við getum líka fengið þá sterku tilfinningu að yfir öllu sé vakað . Það var sú tilfinning sem bærðist í brjósti þegar eldur logaði í Laufáskirkju um daginn en allt stóð þar tæpt um tíma og örlögum kirkjunnar verulega storkað . Það er óhætt að segja að sú tilhugsun að koma heim í Laufás án þess að sjá kirkjuna blasa við í náttrökkrinu á fallegu vetrarkvöldi eða þar sem hún stendur reisuleg yfir Laufáshólmunum á grænum sumardegi er þyngri en tárum tekur . Laufáskirkja fóstrar , eins og ég nefndi í upphafi , reynslusögur fólks . Það er raunverulegt líf fólks , gleði og sorgir , sigrar og ósigrar , vonbrigði og vonarljós . Vonarljósið er veruleiki jólaguðspjallsins . Sagan af litlu barni sem fæddist í jötu við ótryggar aðstæður og söngur englanna á Betlehemsvöllum ómar í bakgrunni : Verið óhrædd ! Það er við þessar aðstæður sem við föllum á kné og þökkum . Það er að mínu mati helg jólaprédikun og það verður notaleg stund að geta sest inn í kirkjuna á öðrum degi jóla og lygna aftur augum og heyra jólasálminn hans sr. Björns Halldórssonar „ Sjá himins opnast hlið “ óma enn ein jólin . Það er mitt þakkarefni á þessari aðventu . Guð gefi ykkur góð og gleðileg jól . Pistillinn var fyrst birtur í Akureyri vikublað 22. desember 2016